Akhaia (Homeros)

Orang Akhaia (, "orang Akhaia" atau "dari Akhaia"; ) ialah salah satu nama yang Homeros gunakan untuk merujuk kepada orang-orang di seluruh dunia Yunani.

Kata adjektif "Akhaia" atau "Achaean" dipercayai berkaitan dengan Ahhiyawa dalam bahasa Het dan Ekwesh dalam bahasa Mesir yang muncul dalam teks-teks dari Zaman Gangsa Lewat dan dipercayai merujuk kepada tamadun Mykenai atau sebahagiannya.

Pada zamannya, kata adjektif ini berhenti digunakan untuk merujuk kepada orang Yunani, dan secara amnya dikhaskan untuk penduduk wilayah Akhaia, sebuah wilayah di bahagian utara tengah Peloponnesos. Negara-negara kota di wilayah ini kemudiannya membentuk sebuah konfederasi yang dikenali sebagai Liga Akhaia, yang sangat berpengaruh pada abad ke-3 dan ke-2 SM.

 Etimologi 
Menurut Margalit FinkelbergMargalit Finkelberg, "From Ahhiyawa to Ἀχαιοί", Glotta 66 (1988): 127–134. nama Ἀχαιοί (sebelum itu Ἀχαιϝοί) mungkin kata terbitan, melalui bentuk perantaraan *Ἀχαϝyοί, daripada suatu bentuk Yunani yang lebih tuaMenurut Finkelberg, terbitan ini tidak memerlukan asal usul perkataan Yunani dan Indo-Eropah yang muktamad: "Memang, kesimpulan ini tidak dapat memberikan bukti konklusif bahawa Ahhiyawa ialah perkataan Yunani, lebih-lebih lagi kerana etimologi perkataan ini mahupun kata serumpunnya tidak diketahui oleh kita". yang dicerminkan dalam bentuk Aḫḫiyawā dalam bahasa Het; Aḫḫiyawā dibuktikan kewujudannya dalam arkib-arkib Het, mis. dalam surat Tawagalawa. Namun, Robert S. P. Beekes meragui kesahihannya dan mencadangkan *Akaywa- dari bahasa Pra-Yunani.R. S. P. Beekes, Etymological Dictionary of Greek, Brill, 2009, p. 181.

 Homeros berbanding kemudian 
Dalam Homeros, "orang Akhaia" ialah salah satu frasa yang utamanya digunakan untuk merujuk kepada semua bangsa Yunani. Ia digunakan 598 kali dalam Iliad, selalunya disertai dengan gelaran "berambut panjang". Nama lain yang lazim digunakan dalam Homeros ialah orang Dana ( Danaoi; ; digunakan 138 kali dalam Iliad) dan Argei ( ; ; digunakan 182 kali dalam Iliad), manakala Panhellenes ( Panhellenes, "Semua orang Yunani") dan Hellenes ( Hellenes) kedua-duanya muncul hanya sekali.Lihat Iliad, II.2.530 untuk "Panhellenes" dan Iliad II.2.653 untuk "Hellenes". Keempat-empat kata nama yang disebutkan tadi digunakan sebagai kata seerti untuk merujuk kepada identiti Yunani yang satu. Dalam sesetengah terjemahan Iliad, orang Akhaia dipanggil orang Yunani sahaja terus.

Kemudian, pada zaman Arkaik dan Klasik, "orang Akhaia" merujuk kepada penduduk wilayah Akhaia yang jauh lebih kecil. Herodotus mengaitkan orang Akhaia di utara Peloponnesos sebagai keturunan orang Akhaia dahulu yang disebutkan oleh Homeros. Menurut Pausanias, menulis pada abad ke-2 TM, "orang Akhaia" asalnya diberikan kepada orang Yunani yang mendiami Argolis dan Laconia.Pausanias. Description of Greece, VII.1.

Pausanias dan Herodotus berdua menceritakan legenda tentang orang Akhaia telah diusir dari tanah air mereka oleh orang Doria, semasa orang Doria menceroboh Peloponnesos seperti dalam legenda. Mereka kemudian berpindah ke wilayah yang kemudiannya dipanggil Akhaia.

Ahli sarjana masih belum bersepakat tentang asal usul orang Akhaia dalam sejarah berbanding dengan orang Akhaia dalam cerita-cerita Homeros. Sesetengah memfokuskan ciri-ciri fizikal, seperti makalah John A. Scott tentang warna rambut perang orang Akhaia dibandingkan dengan rambut gelap Poseidon "Mediterranean",. untuk menentukannya tetapi ini telah ditolak oleh yang lain. Yang lain pula percaya "orang Akhaia", menerusi fahaman Homeros, ialah "satu nama tanpa negeri", sebuah etnos yang dicipta dalam tradisi epik.Seperti yang dinyatakan oleh William K. Prentice yang telah lama meragui etnik Akhaia yang tulen pada masa lalu, pada permulaan makalah beliau "The Achaeans" (lihat ). Pendapat ini mempunyai penyokong di kalangan mereka yang menyimpulkan "orang Akhaia" telah ditakrifkan semula pada abad ke-5 SM sebagai penutur bahasa Yunani Aeolia pada zaman itu.

Karl Beloch mencadangkan tidak ada pencerobohan oleh orang Doria, tetapi sebaliknya orang Doria Peloponnesoslah orang Akhaia.. Eduard Meyer, yang tidak bersetuju dengan Beloch, sebaliknya mengemukakan cadangan bahawa orang Akhaia yang sebenar adalah orang Yunani pra-Doria dari tanah besar.. Beliau menyimpulkannya berdasarkan penyelidikannya tentang persamaan antara bahasa orang Akhaia dan Arkadia prasejarah. William Prentice tidak bersetuju dengan kedua-duanya, menyatakan bukti arkeologi menunjukkan orang Akhaia sebaliknya berhijrah dari "selatan Asia Kecil ke Yunani, mungkin menetap dahulu di hilir Thessaly" mungkin sebelum 2000 SM..

 Dokumen Het 
link=https://en.wikipedia.org/wiki/File:Map_Hittite_rule_en.svg|kanan|thumb|175x175px|Peta menunjukkan Empayar Het, Ahhiyawa (orang Akhaia) dan Wilusa (Troia) pada s.1300 SM.
Beberapa teks Het menyebut tentang sebuah bangsa di sebelah barat yang dipanggil Ahhiyawa ().; ; . Dalam rujukan terawal mengenai tanah ini, ia disebut sebagai Ahhiya dalam surat yang menggariskan pelanggaran perjanjian oleh Madduwatta, sebuah negeri lindungan Het.Translation of the Sins of Madduwatta   Contoh penting lain ialah Surat Tawagalawa yang ditulis oleh seorang raja Het yang tidak dinamakan (kemungkinan besar Hattusili III) dari zaman empayar (abad ke-14–13 SM) kepada raja Ahhiyawa, memperlakukannya sebagai setara dan menunjukkan bahawa Miletus (Millawanda) berada di bawah kawalannya.Translation of the Tawagalawa Letter  Surat itu juga merujuk kepada "episod Wilusa" terdahulu yang melibatkan permusuhan daripada pihak Ahhiyawa. Ahhiya(wa) telah dipadankan dengan orang Akhaia daripada Perang Troia, dan bandar Wilusa dipadankan dengan bandar Troia dalam legenda (perhatikan persamaan dengan perkataan Yunani awal  Wilion, kemudian  Ilion, nama akropolis Troia).

Emil Forrer, seorang ahli Hititologi dari Switzerland yang mengusahakan batu bersurat Boghazköy di Berlin, menyatakan bahawa orang Akhaia dari Yunani pra-Homerik ada hubungan dengan "Negeri Ahhiyawa" yang disebut dalam teks-teks Het.. Kesimpulan beliau pada masa itu dipertikaikan oleh ahli Hittitologi lain (seperti Johannes Friedrich pada tahun 1927 dan Albrecht Götze pada tahun 1930), termasuk Ferdinand Sommer, yang menerbitkan Die Ahhijava-Urkunden (Dokumen Ahhiyawa) pada tahun 1932. Hubungan sebenar antara perkataan Ahhiyawa dan orang Akhaia, selain persamaan sebutan, telah menjadi perdebatan sengit dalam kalangan sarjana, walaupun selepas penemuan bahawa tulisan Linear B Mykenai ialah bentuk awal bahasa Yunani. Perdebatan awal ini diringkaskan pada tahun 1984 oleh Hans G. Güterbock dari Oriental Institute.. Penyelidikan lebih terkini berdasarkan bacaan dan tafsiran baru teks-teks Het, serta bukti material tentang hubungan Mykenai dengan tanah besar Anatolia, menyimpulkan bahawa Ahhiyawa merujuk kepada dunia Mykenai, tidak pun sebahagiannya.; .

Kajian sehingga tahun 2011 telah ditinjau oleh Gary M. Beckman dan lain-lain. Dalam tinjauan ini, semakin ramai yang menerima hipotesis Ahhiyawa-Mykenai. Berkenaan lokasi tepat Ahhiyawa:The Ahhiyawa Texts. Editors: Gary M. Beckman, Trevor Bryce, Eric H. Cline; Society of Biblical Literature, 2011; ISBN 158983268X"Kini nampaknya paling munasabah untuk memadankan Ahhiyawa terutamanya dengan tanah besar Yunani, walaupun dalam beberapa konteks perkataan "Ahhiyawa: mungkin ada konotasi yang lebih luas, barang kali merangkumi semua wilayah yang dihuni oleh orang Mykenai atau berada di bawah kawalan Mykenai."Malahan, para pengarang menyatakan bahawa "kini hampir tiada keraguan bahawa Ahhiyawa ialah rujukan orang Het bagi sebahagian atau keseluruhan dunia Mykenai Zaman Gangsa," dan Forrer "sebahagian besarnya betul rupanya."

 Sumber Mesir 

Ekwesh dalam rekod-rekod Mesir telah dicadangkan mungkin berkait dengan Akhaia (berbanding dengan Ahhiyawa Het), manakala kaum Denyen dan Tanaju mungkin berkaitan dengan Danaoi Yunani Klasik.. Rujukan tekstual terawal kepada dunia Mykenai adalah dalam Catatan Sejarah Thutmosis III (–1425 SM), yang merujuk kepada utusan-utusan daripada raja kaum Tanaju, , menawarkan hadiah salam kepada raja Mesir, untuk memulakan hubungan diplomatik, ketika raja Mesir itu berkempen di Syria. Tanaju juga disenaraikan dalam inskripsi di Kuil Mayat Amenhotep III. Amenhotep III memerintah Mesir –1344 SM. Selain itu, senarai bandar dan wilayah Tanaju juga disebut dalam inskripsi ini; antara bandar yang disenaraikan ialah Mykenai, Nauplion, Kythera, Messenia dan Thebaid (wilayah Thebes).

Semasa tahun ke-5 Firaun Merneptah, konfederasi rakyat Libya dan kaum-kaum utara sepatutnya menyerang delta barat. Antara nama-nama etnik penceroboh yang diundurkan ialah Ekwesh atau Eqwesh, yang sesetengah menganggapnya sebagai orang Akhaia, namun teks-teks Mesir secara khusus menyuruh orang Ekwesh ini untuk dikhatan. Homeros menyebut tentang serangan Akhaia ke atas delta tersebut, dan Menelaus bercakap tentang perkara yang sama dalam Buku IV Odysseia kepada Telemachus sewaktu dia menceritakan kepulangannya dari Perang Troia. Beberapa pengarang Yunani kuno juga mengatakan bahawa Helen telah menghabiskan waktunya di Mesir semasa Perang Troia, bukan di Troia, dan selepas Troia orang Yunani pergi ke sana untuk mendapatkan Helen semula.For example, in Euripides, Stesichorus, and Herodotus; HELEN wsu.edu

 Mitologi Yunani 
Dalam mitologi Yunani, orang Hellen dibahagikan kepada kumpulan-kumpulan yang berbeza mengikut keluarga mereka. Setiap kumpulan menjejak sejarah keluarga mereka kepada moyang yang menjadi nama bangsa mereka. Setiap etnik Yunani dikatakan dinamakan sempena nenek moyang masing-masing: Akhaios untuk bangsa Akhaia, Danaos untuk bangsa Danai, Kadmos untuk bangsa Kadmia (orang Thebai), Hellen untuk bangsa Hellenes (tidak sama dengan Helen dari Troia), Aiolos untuk bangsa Aeolia, Ion untuk bangsa Ionia, dan Doros untuk bangsa Doria.

Kadmos dari Phoenicia, Danaos dari Mesir, dan Pelops dari Anatolia masing-masing bertapak di tanah besar Yunani dan diasimilasikan dan di-Hellenkan. Hellen, Graikos, Magnes dan Makedon ialah anak-anak Deucalion dan Pyrrha, satu-satunya orang yang terselamat daripada Banjir Besar;Hesiod. Catalogue of Women, Fragments. etnik mereka asalnya dinamakan Graikoi sempena nama anak sulung tetapi kemudiannya dinamakan Hellenes sempena Hellen yang terbukti paling kuat.Aristotle. Meteorologica, I.14. Anak-anak Hellen dan si nimfa Orseis ialah Doros, Xouthos, dan Aiolos.Pseudo-Apollodorus. Bibliotheca, I.7.3. Anak lelaki Xouthos dan Kreousa, anak perempuan Erechthea, ialah Ion dan Akhaios.

Menurut Hyginus, 22 orang Akhaia membunuh 362 orang Troia selama sepuluh tahun mereka di Troia.Hyginus. Fabulae,  114.Khususnya: Achilles 72, Antilochus 2, Protesilaus 4, Peneleos 2, Eurypylus 1, Ajax 14, Thoas 2, Leitus 20, Thrasymedes 2, Agamemnon 16, Diomedes 18, Menelaus 8, Philoctetes 3, Meriones 7, Odysseus 12, Idomeneus 13, Leonteus 5, Ajax 28, Patroclus 54, Polypoetes 1, Teucer 30, Neoptolemus 6; jumlahnya 362 orang Troia.

 Rujukan 

 Bibliografi 





Kategori:Yunani Mycenae
Kategori:Bangsa Laut
Kategori:Suku kaum purba di Crete
Kategori:Suku kaum purba di Yunani
Kategori:Orang Perang Trojan
Kategori:Denyen